ગુજરાતી બાળસાહિત્‍યના લોકપ્રિય લેખકો જેવા કે ગીજુભાઈ બધેકા, યશવંત મહેતા, રમણલાલ સોની, શ્રદ્ધા ત્રિવેદીની જાણીતી વાર્તાઓ આ એપનાં ‘ઝગમગ' સેક્‍શનમાં સુંદર રીતે સાંભળવા મળે છે. નાના બાળકોને ભણાવવામાં આવતી કવિતાઓ, જોડકણાં અહિયાં નાના બાળકોના અવાજમાં જ છે જે સાંભળીને આપણને આપણા બાળપણના દિવસો યાદ આવી જશે. ટેકનીકલી પણ આ એપ પરવડે એવી છે. મોબાઈલમાં બહુ જ ઓછી જગ્‍યા રોકે છે અને ડેટા પણ બહુ વાપરતી નથી.